_:n11b536f1e4194edfb4e01a5a6a9f7982xb0
<http://schema.org/articleBody>
"पुणे। पुणे में एक ऐसा ही मामला सामने आया, जहां एक लड़की ने भागकर एक ऑटो ड्राइवर से शादी कर ली। यहां तक तो दिक्कत नहीं आई, मगर लड़की के एक अन्य प्रेमी ने इसका बदला एक नहीं पूरे 70 ऑटो चालकों से लिया। पुलिस ने हाल ही में एक मोबाइल चोर को गिरफ्तार किया था। आरोपी आसिफ उर्फ भूराभाई ने एक नहीं 70 मोबाइल फोन पर हाथ साफ किया था, वह भी सिर्फ ऑटो चालकों के। पुलिस द्वारा की गई पूछताछ में बड़ी ही विचित्र कहानी सामने आई। आरिफ ने बताया कि वह अहमदाबाद में कैंप के नयू मोदीखाना में रहता था और रेस्टोरेंट चलाता था। 2019 में वह रेस्टोरेंट बेचकर अपनी गर्लफ्रेंड पुणे आ गया। उसकी जिंदगी में बदलाव उस समय आया, जब उसकी प्रेमिका उसके सारे पैसे लेकर एक ऑटो चालक के साथ भाग गई। बस, इसके बाद बदले की भावना से उसने ऑटो ड्राइवरों के फोन चुराना शुरू कर दिया। उसने एक-एक कर 70 ऑटो चालकों को अपना शिकार बनाया। गिरफ्तारी के बाद भूरा को अदालत में पेश किया गया, जहां उसे न्यायिक हिरासत में भेज दिया गया।"
<https://hindi.maxmaharashtra.com/news/father-ray-when-girlfriend-married-a-rickshaw-boyfriend-took-70-auto-drivers-to-retaliate-like-this/3022/>